Document ID: 32006R0228

KOMISSION ASETUS (EY) N:o 228/2006,
annettu 9 päivänä helmikuuta 2006,
banaanien laatuvaatimuksista annetun asetuksen (EY) N:o 2257/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1) ja erityisesti sen 4 artiklan,
sekä katsoo seuraavaa:
(1)
Komission asetuksessa (EY) N:o 2257/94 (2) vahvistetaan asetuksen (ETY) N:o 404/93 soveltamista koskevat yksityiskohtaiset säännöt banaanien laatuvaatimusten osalta.
(2)
Banaanilajikkeita koskevien viimeaikaisten tutkimusten ansiosta on saatu kehitettyä useita hybridejä. Tällainen on esimerkiksi lajike Flhorban 920, triploidihybridi, Musa balbisiana X Musa acuminata, joka kuuluu ryhmään AAA. Tälle lajikkeelle annettiin yhteisön suoja 19 päivänä heinäkuuta 2004 tehdyllä yhteisön kasvilajikeviraston päätöksellä nro 13757. Asetuksen (EY) N:o 2257/94 olisi sen vuoksi katettava hybridit.
(3)
Asetuksessa (EY) N:o 2257/94 sallitaan Madeiran, Azorien, Algarven, Kreetan ja Lakonian alueiden erityisten ilmasto-olojen vuoksi kyseisillä alueilla tuotettujen banaanien kaupan pitäminen yhteisössä, jos ne luokitellaan luokkaan II, vaikkeivät ne täyttäisi 14 cm:n vähimmäispituusvaatimusta. On aiheellista vahvistaa sama poikkeus Kyproksessa, jossa on vastaavat ilmasto-olot, tuotetuille banaaneille.
(4)
Ottaen huomioon yhteisön markkinoiden vaatimukset ja Codex Alimentariuksen standardi (codex Stan 205-1997) olisi sallittava banaanien tarjoaminen myyntiin yksittäisinä hedelminä.
(5)
Näistä syistä asetus (EY) N:o 2257/94 olisi muutettava vastaavasti.
(6)
Tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2257/94 seuraavasti:
1)
Muutetaan liite I seuraavasti:
a)
Korvataan I kohta seuraavasti:
”I TUOTTEEN MÄÄRITELMÄ
Näitä vaatimuksia sovelletaan suvun Musa (AAA) spp. liitteessä II esitettyjen alaryhmien Cavendish ja Gros Michel lajikkeiden banaaneihin sekä hybrideihin, jotka on tarkoitettu toimitettaviksi kuluttajille tuoreina kauppakunnostuksen ja pakkaamisen jälkeen, jauhobanaaneja, teolliseen jalostukseen tarkoitettuja tuotteita ja viikunabanaaneja lukuun ottamatta.”.
b)
Korvataan III kohdan neljäs kohta seuraavasti:
”Kolmannessa kohdassa säädetystä poiketen alle 14 cm:n pituisia banaaneja, jotka on tuotettu Madeiran, Azorien, Algarven, Kreetan, Lakonian ja Kyproksen alueilla, voidaan pitää kaupan yhteisössä, mutta ne luokitellaan II-luokkaan.”.
c)
Korvataan V kohdassa olevan C kohdan ensimmäinen kohta seuraavasti:
”Banaanit tarjotaan myytäviksi käsinä ja terttuina (käsien osina), joissa on vähintään neljä hedelmää. Banaanit voidaan tarjota myytäviksi myös yksittäisinä hedelminä.”.
2)
Lisätään liitteessä II olevaan ryhmään AAA alaryhmän Gros Michel jälkeen rivi seuraavasti:
Ryhmä
Alaryhmä
Tärkeimmät lajikkeet
(epätäydellinen luettelo)
”Hybridit
Flhorban 920”
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä helmikuuta 2006.

Labels: 3
17
15